Die Naakte Waarheid Archives - Naak™
Tuis by die huis
Die Naakte Waarheid
Meer oor Naak
Voeg by trollie
Die Bloes is spesiaal ontwerp vir die #naakvrou wat graag van ‘n unieke voorkoms hou.
Nie net word die hempie met die hand gemaak nie, maar word selfs gevoer aan die binnekant vir ‘n gestruktueerde voorkoms. Die Bloes word afgerond met geborduurde anglaise en ‘n egte satyn struk.
Hoe is sy gemaak:
Die gestruktueerde voorkoms van die bloes bestaan uit 3 dele: katoen aan die binnekant, geborduurde anglaise aan die buitekant en ‘n egte satyn struk agter.
Om die gestruktueerde voorkoms te bewerkstellig word die patrooneenhede 3 keer uitgenkip: een keer uit vileen, dan uit katoen, en laastens uit anlgaise.
Elke patroon paneel word met die hand gestryk sodat die tussenbelegsel en katoen een word. (Tussenbelegsel is die bykomende versterking wat tussen die anlgaise en katoen kom. Dit word gebruik om ‘n kledingstuk getailleerd te laat lyk.)
Daarna word die anglaise bo oor die kledingstuk vasgestik.
Deur ‘n spesiale tegniek word die kledingstuk so gefatsoneer dat dit soos snyerswerk perfek aan die liggaam pas.
Die doel van die plooie is om volheid in ‘n kledingstuk te verwerk. Twee rye inrygstiksels word vas gesteek en namate die grootte van die plooitjies word die onderste garing van albei punte af in getrek om die perfekte rygplooitjies te vorm.
Leer Grimeer Sakkie
Die egte leer grimeer sakkie is die perfekte geskenk van jouself, aan jouself.
Die sakkie word uit volgraan, bees leer gemaak en vervaardig deur Fynbos Leather.
Mates: 20(L) x 5(W) x 8(H)cm
Aflewering neem 2-10 werksdae
Die kort-snit toppie (crop top) is perfek vir enige geleentheid van ‘n troue tot klasloop.
Die hempie bestaan uit 100% linne waarop ons ‘n pienk blom patroon laat druk het en katoen aan die binnekant, waarna dit afgerond word met twee treffende tulle moutjies.
Die reguit neklyn is juis so ontwerp dat die moutjies net genoeg beklemtoon word.
Die hempie het ook ‘n ritssluiter agter, sodat jy nie jou hare hoef deurmekaar te maak wanneer jy die hempie aantrek nie.
Ons bied ‘n ‘custom’ opsie op hierdie kledingstuk wat beteken ons kan die item spesiaal volgens jou mates vir jou maak.
Die patroon van die ontwerp word gegradueer volgens die mates wat jy op die produk bladsy invul en ‘n ekstra koste van slegs R80 word bygevoeg in jou mandjie.
Hoe is sy aan mekaar gesit?
Die ontwerp sluit twee prinses snylyne sodat die hempie passend om jou borste sit.
Die hempie bestaan uit 5 panele wat met die hand uitgeknip, gestik en gestryk word waarna dit afgerond word met geplooide tulle moutjies.
Na elke naat gestik is, word die panele gestryk om dus die alghele kwaliteit en binding van die kledingstuk te verhoog, tot op standaard.
Dit hempie word met ‘n katoen gevoering om die drukwerk van die materiaal meer te laat uitstaan.
Die moutjies word met 2 gare ingeruig om seker te maak dat dit eweredige plooitjies maak reg rondom die skouer. Daarna word die ryggare baie versigtig en met baie geduld uitgetrek en laastems word die plooitjies vasgestik op die voorste snylyne oor die tulle bandjies en einding op die agterkant.
Die agterkant word afgerond met ingerygde rek (shirring) wat maak dat dit beslis die gemaklikste toppie in jou kas gaan wees.
Die rek sorg ook vir speling op die maat grootte, sodat die passend om ‘n reeks borsmates pas so die hampie is basies passend van bv. ‘n 32a-32d.
Die ontwerpers-item is perfek vir enige seisoen, enige tyd van die dag en natuurlik pas swart by absoluut alles in jou kas.
Die toppie word uit ‘n duursame rek katoen gemaak en die boonste gedeelte uit geplooide tulle.
Laastens word die bloes afgerond met ‘n fyn tulle randjie wat dmv rygplooitjies sorg vir die mooiste detail.
Hoe is sy gemaak?
Die kraag van die bloes word heel eerste gemaak. Die tulle gedeelte van die kragie word met rygsteke op die perfte wydte geplooi en tussen die katoen kraag panele vas gestik en dan na buite gedraai. Die kragie word agter met ‘n mooi knopie afgerond.
Die volgende stap is om die bogenoemde gedeelte in die nek holte in te pas. Om dit te doen word die skouer nate vasgestik en die nekholte met die hand ingeryg totdat dit perfek in mekaar pas. Daarna word dit versigtig in plek vasgestik.
Sodra die lyfie se bors pylnate en snynate netjies vasgestik is, word dit aan die boonste tulle gedeelte vasgewerk.
Die fyn tulle randjie word dmv ryplooitjies op die snylyn perfek vasgewerk.
Laastens word die hempie onder omgesoom.
Ons maak dit met liefde
Die Naak Lyfpakkie
Die Naak Lyfpakkie is ‘n heel eerste vir Naak.
Na baie beplanning en ‘n groot proses het ons vir die eerste keer ons eie handelsmerk op materiaal laat druk.
Die ontwerp is geispireër deur #dienaakvrou met vroulike elemente soos die hangestikte strukkie, die plooitjies op die borste en laastens die valletjies op die nek lyn.
Die gedrukte materiaal word gevoer aan die binnekant sodat die pakkie met selfvertroue, sonder onderklere gedra kan word met die hoofdoel dat die kledingstuk basies ook as ‘n swembroek kan dien.
Die lyf pakkie het verstelbare bandjies sodat jou boesems perfek pas en goed ondersteun word, want kom ons wees eerlik elkeen se boesems sit nie op dieselfde plek nie.
Die lyf pakkie het 3 verstellings aan die onderkant om voorsiening te maak vir elke individuele lyf tiepe.
Ons het die selektiewe materiaal 3 keer laat druk om die perfekte pienk te kry en daarna ons handelsmerk op spandex/polyester materiaal laat druk sodat dit as beide ‘n lyfpakkie en ‘n swembroek kan dien.
Die lyf pakkie bestaan uit 10 panele wat met hand uitgeknip en gestik word.
Die plooitjies rondom die bors paneel (cup) word versigtig ingeryg en daarna simetries in die lyfpakkie ingepas. Daarna word ‘n dun rekkie in albei die bors panele gesit sodat die valletjie paasend teen jou bors sit. Laastens kry de bors panele bo-stiksels vir afronding.
Daarna word die verstelbare bandjies vasgewerk: eers word twee ringetjies vas gewerk, na dit word die los bandjie tussen die skuiwer geryg en dan deur die ringetjie waar dit dan in plek gestik word. Daar word ook twee dun rekkies in die been holtes vas gewerk en waarna dit afgerond word met ‘n bo-stiksel.
Betsie is een van die oulikste items in die Naak kas. Sy is perfek vir somer en lente en is ongelooflik divers in terme van speling op die maat groottes.
Die hempie word ingeryg om jou middel te beklemtoon vir n vleiende en slanker voorkoms.
Betsie word agter ingeryg met ‘n rek ter ondersteuning van verskillende bors groottes en gemak.
Die hempie word uit katoen twill gemaak en afgerond met 100% anglaise.
Al 6 knopies se materiaal word individueel uitgesny en met die hand oorgetrek.
Die hempie bestaan uit 10 panele wat met die hand uitgeknip, plat gestryk en handgestik word.
Na elke naat gestik is, word die panele plat gestryk om dus die alghele kwaliteit en binding van die kledingstuk te verhoog tot op standaard.
Die gedeelte om die borsmaat word op presiese mates ingeryg sodat dit perfek plooi, daarna word die slopie op die sny lyn gelê waarop hulle ‘n bo-stiksel (top stiching) toepas.
Die toutjie word sorgvuldig en met baie geduld deur die slopie geryg en agter word daar ‘n fyn rek in plek gestik vir gemak en speling op die maat grootte.
Die kant paneeltjie word afgerond met ‘n gefatsoeneerde belegsel (facing) metode.
Die lyf flouser is ‘n figuur liefhebbende rok wat uit ‘n room wit rek-denim gemaak is en spesiaal so ontwerp is vir jou om met selfvertroue te dra.
Die dik materiaal kleef soos ‘n handskoen om jou lyf om die mooiste dele van vrou wees te beklemtoon en die middel naat sorg vir ‘n uurglas voorkoms.
Die rok word afgerond met twee treffende moutjies met net genoeg plooitjies op die skouers.
Die rok word oop gemaak met ‘n ritssluiter agter sodat jy nie jou hare deurmekaar hoef te maak om die rok aan te trek nie.
10 panele word met die hand uitgesny en gestik.
Heel eerste word die borsmaat gevorm wat afgerond word met belegsel.
Daarna word die middelste paneel (waist band) ingesit om jou middel te beklemtoon vir ‘n slanker voorkoms.
Laastens word die rok afgerond met net twee treffende moutjies. Die moutjies word met twee gare ingeruig om seker te maak dat dit eweredige plooitjies maak reg rondom die skouer. Daarna word die plooitjies vasgestik op die bandjies en die ryggare wat die plooitjies gemaak het, baie versigtig uigetrek.
Ouma se Swembroek
Geinspireer deur ons eie slagspreek: met liefde uit die oudedoos, bring Naak vir jou ‘n swembroek uit die 50s.
Die mees belangrikste faktor van die ontwerp was eerstens die pas van die swembroek en tweedens die kwaliteit en stikwerk.
Die swembroek sal nommerpas sit aan enige liggaamsbou as gevolg van beide strukke rondom die nek en bors wat dus verstelbaar is vir enige grootte boesem en dus so ontwerp is vir die nodige ondersteuning.
Die hoë-middel snit is spesiaal so ontwerp om aan te pas by die moderne tyd sodat jou boudjies net genoeg wys, maar nie te konswerwatief vertoon soos in die 50s nie.
Die swembroek word spesiaal met ‘n dikker materiaal aan die binnekant gevoer ten einde gladder voorkoms rondom jou maag en boude te verseker, wat elke duitjie en bultjie mooi wegsteek. (Net die ‘curvy’ meisies gaan weet waarvan ons hier praat.)
Die kleinste en heel belangrikste detail van die swembroek word heel eerste gedoen; die klein paneeltjie op die bors. Baie tyd en aandag is op die detail van die V-kragie spandeer om te sorg dat die V- punt simetries is en daarna word diebo-steek presies volgens die kurwe met die hand gestik sodat die stikwerk perfek op die vorm moet loop.
Voor ons met die toppie kan begin moet die bande eers gemaak word. Die nek en rug bandjies word individueel met die hand gestik en met die hand na buite omgedraai.
Om die toppie te maak word die ‘polka dot’ materiaal eers aanmekaar gewerk en daarna die voering patroon sodat jy n top van ablei het. Die kraag word in plek gewerk saam met die twee nek bande en word tussen die twee lae, ‘polka dot materiaal’ en voering geplaas en vasgestik. Die rug bandjie word nou ook tussen die twee lae gewerk sodat wanneer dit weer omgekeer word,daar nie nate in die binnekant is nie ,maar dat die item glad teen die lyfie lê.
Heel laaste word die broekie gemaak, die voering en materiaal word saam gewerk en n rek word in die middelyf en beenholtes gestik wat dan afgerond word met n naatbedekking stiksel (coverseam).
Die egte leer beltjie word uit volgraan leer met die hand gemaak.
Produksie van hierdie item kan tot en met 10 werksdae neem.
-Beskikbaar in ‘tan’ en swart.
Naak stel bekend ons #RoyalRange
Die eksklusiewe item is uit ontwerpers materiaal gemaak maak en word afgerond met geplooide tulle moutjie en pêrel knopies.
Die item words legs per bestelling gemaak.
Die egte leer kruisbande kan enige uitrusting ‘n vintage voorkoms gee.
Die item word eksklusief vir Naak gemaak deur Fynbos Leather en produksie vir hierdie item kan tot en met 10 werksdae neem.
Die Vriendin is natuurlik -die beste- nommertjie in jou kas! Die toppie is gemaklik, mooi en uniek soos ‘n ware vriendin maar is.
Die toppie is uit 100% linne gemaak en die knopies agter sorg vir ‘n outydse en tydlose ‘look.
Kies die gratis ‘custom’ opsie as jy verkies dat ons hierdie item spesiaal volgens jou mates vir jou maak. Ons doen dit met liefde
Adres: Franschhoek, SA
Werks Dae/Werks Ure: Mon - Fri / 8:00 AM - 5:00 PM